Maria hurrikán (2017)
A Maria hurrikán ötös erősségű trópusi ciklon volt 2017 szeptemberében a Szélcsendes-szigetek, a Nagy-Antillák és a Turks- és Caicos-szigetek térségében, valamint az Egyesült Államokhoz tartozó Puerto Rico területén. Maria volt a szezon legerősebb vihara a nyomást tekintve, és a világ harmadik legköltségesebb trópusi ciklonja, illetve a tizedik legintezívebb atlanti hurrikán. A pusztító vihar nyomán további súlyos károk keletkeztek a korábban már az Irma hurrikán által is érintett területeken. A vihar 2017. szeptember 17-én este kilenc órakor (UTC 21:00) kapta meg a Nemzeti Hurrikán Központtól a hurrikán minősítést. Hivatalosan ekkortól hívják Maria hurrikánnak.